പ്രധാനമന്ത്രിയുടെ പ്രതിമ നിര്മ്മിക്കാന് അനുമതി നല്കാതെ ബെംഗളൂരു നഗരസഭ ബെംഗളൂരു: പ്രധാനമന്ത്രിയുടെ പ്രതിമ നിര്മ്മിക്കാന് അനുമതി നല്കാതെ ബെംഗളൂരു നഗരസഭ. നരേന്ദ്ര മോദിയുടെ 14 അടി ഉയരമുള്ള പ്രതിമ സ്ഥാപിക്കുന്നതിനാണ് ബെംഗളൂരു നഗരസഭ അനുമതി നിഷേധിച്ചത്. ബിജെപി നേതാവായ മുന് ഡെപ്യൂട്ടി മേയര് മുന്കയ്യെടുത്തു നിര്മ്മിച്ച പ്രതിമ നിര്മ്മാണ പ്രവര്ത്തനങ്ങള് പൂര്ത്തിയായി സ്ഥാപിക്കാന് ആന്ധ്രയില് നിന്നു ബെംഗളൂരുവിലേക്ക് എത്തിക്കൊണ്ടിരിക്കെയാണു തീരുമാനം. റോഡരികിലും നടപ്പാതകളിലും മറ്റു പൊതു സ്ഥലങ്ങളിലും പ്രതിമകളോ മറ്റു നിര്മ്മാണങ്ങളോ പാടില്ലെന്ന സുപ്രീം കോടതി വിധി ചൂണ്ടിക്കാട്ടിയാണു നഗരസഭാ അഡ്മിനിസ്ട്രേറ്ററുടെ നടപടി. എന്നാല് സംഭവത്തില് നഗരസഭയ്ക്കെതിരെ പ്രതിഷേധം ഉയരുന്നുണ്ട്. പ്രതിമയുടെ വിഷയം ചൂണ്ടിക്കാണിച്ചു തന്നെ പ്രവര്ത്തകര് നഗരസഭയെ വിമര്ശിക്കുന്നുണ്ട്. Tags latest news latest updates pm narendra modi statue bengluru muncipality shortlink